钦定古今图书集成/明伦汇编/氏族典/第456卷 > 《廖用贤尚友录》 > 以次为氏
## 钦定古今图书集成/明伦汇编/氏族典/第456卷 > 《廖用贤尚友录》 > 以次为氏

季氏，姬姓。鲁桓公季子友之后也，亦曰季孙氏。一曰
陆终氏之子季连之后。《汉·功臣表》：“戚圉侯季必，传封
四代，望出寿昌、鲁国。”

臣谨按《世谱》云：“诸侯之子称公子，公子之子称公孙。” 公孙以王父字为氏。行父是季友之孙，故为季氏，又为季孙氏也。然季氏自行父至季孙彊，并称季孙氏，以传家故也。如季公鸟、季公亥之类，凡支庶并称季氏以别。